Polițiștii din cadrul Poliției Orașului Răcari au fost sesizați cu privire la producerea unui accident rutier în afara localității Mavrodin.
Din primele verificări efectuate de polițiști, s-a stabilit faptul că un tânăr, de 22 de ani, din comuna Finta, în timp ce ar fi condus un autoturism pe drumul județean 711 A, în afara localității Mavrodin, ar fi pierdut controlul asupra direcției de deplasare și ar fi părăsit partea carosabilă.
Din nefericire, în urma evenimentului, un pasager, de 51 de ani, din comuna Cornești, a decedat.
Polițiștii efectuează cercetări pentru stabilirea cu exactitate a tuturor împrejurărilor producerii accidentului rutier.